Xvan Xi Chan. Xvan Xi Chan (; 1996-yil 26-yanvarda tugʻilgan) — Janubiy Koreyalik professional futbolchi, Premyer-liganing „ Wolverhampton“ klubi va Janubiy Koreya terma jamoasida hujumchi sifatida oʻynaydi. Xvang tajovuzkor oʻyin uslubi va familiyasi tufayli Janubiy Koreyada „Buqa“ ("Xvansso") laqabini olgan. Yoshligi. Xvan Xi Chan Chuncheonda tugʻilgan, ammo oilasi u tugʻilganidan soʻng darhol Bucheonga koʻchib oʻtgan. Oʻn bir yoshga toʻlgunga qadar oʻsha yerda yashadi. Xvan Uijeongbu shahridagi Singok boshlangʻich maktabida futbol oʻynashni boshlagan. 2008-yilda Janubiy Koreya milliy yoshlar musobaqasi boʻlgan Xvarangdaegi turnirida va Dongvon yoshlar kubogida eng koʻp gol urgan. Koreyaning 12 yoshgacha boʻlgan terma jamoasida ham oʻynagan. Kanga kubogida 22 ta gol urib, turnirning yangi rekordini oʻrnatgan. Ushbu musobaqalardagi ajoyib oʻyinlari bilan Janubiy Koreyaning eng yaxshi yosh futbolchilariga beriladigan Cha Bum-kun Football Award mukofoti bilan taqdirlandi. Klublardagi faoliyati. Red Bull Zalsburg. 2014-yilning dekabr oyida Pohang Steelers hujumchi Xvan Xi Channi mahalliy futbolchi sifatida jamoasiga qoʻshib olmoqchi edi, biroq Avstriyaning Red Bull Salzburg klubi bilan shartnoma imzoladi. 2016-yilning 3-noyabrida Xvang Liga 1 vakili „Nice“ga qarshi Yevropa ligasi o‘yinida zaxiradan maydonga tushib dubl qayd etdi, jamoasining Yevropadagi ilk g‘alabasiga hissa qo‘shdi. Avstriya Bundesligasining birinchi mavsumida gol ura olmadi. RB Leipzig. 2020-yilning 8-iyulida Xvang „RB Leipzig“ bilan 5 yillik shartnoma imzoladi. 12-sentyabr kuni 2020—2021-yilgi DFB-Pokal birinchi davrasida „1. FC Nürnberg“ga qarshi debyut oʻyinida bittadan gol va golli uzatmani amalga oshirdi. Leipzig bilan 2021-yilgi DFB-Pokal finaliga chiqdi, ammo Xvan asosiy tarkibga kiritilmadi, oʻyinda zaxiradan maydonga tushdi. Germaniya Bundesligasining ilk mavsumida gol ura olmadi. Wolverhampton Wanderers. 2021-yilning 29-avgustida Xvang Premyer-ligaga „Wolverhampton“ ga bir mavsumga ijara asosida o‘tdi. 11-sentabr kuni Xvang „Watford“ga qarshi oʻyinda zaxiradan maydonga tushib debyut qildi. Jamoasining 2-goliga mualliflik qildi, 2:0 hisobida g‘alaba qozonishdi. Keyingi gollarini 2-oktyabr kuni Molineuxda, „Newcastle United F.C.“ga qarshi oʻyinda kiritdi, oʻyinda dubl qayd etdi. Premyer-ligadagi debyut mavsumida beshta gol urdi. Xalqaro faoliyati. 2012-yilgi 16 yoshgacha boʻlgan futbolchilar oʻrtasidagi Osiyo chempionatida Janubiy Koreya chorak finalda ishtirok eta olmadi, biroq Xvang beshta goli (KXDR ga qarshi oʻyinda xet-trik) bilan turnirning eng yaxshi toʻpurari boʻldi Yutuqlari. Red Bull Salzburg RB Leipzig Janubiy Koreya U23 Individual Eslatmalar.